Na temelju članka 21. stavka 1. Zakona o zaštiti od požara (Narodne novine,  
broj 92/10), a u svezi s člankom 3. i 5. Pravilnika o sadržaju općeg akta iz područja  
zaštite od požara (Narodne novine, broj 116/2011) i članka 50. Statuta Dječjeg vrtića  
“Morska vila” Nin, Upravno vijeće Dječjeg vrtića “Morska vila” Nin na 26. sjednici održanoj 5. prosinca 2019. donosi

PRAVILNIK O ZAŠTITI OD POŽARA

I. TEMELJNE ODREDBE

Članak 1.

Ovim Pravilnikom o zaštiti od požara (u daljnjem tekstu: Pravilnik) razrađuju  
se pojedine odredbe Zakona o zaštiti od požara, propisa donesenih na temelju  
Zakona, kao i drugih zakona i propisa čijim se pojedinim odredbama uređuju pitanja  
od značaja za sprečavanje požara i drugih nesreća te gubitak ili oštećenje sredstava  
za rad i zaštita života i zdravlja ljudi.

Članak 2.

Ovim Pravilnikom uređuju se :

- mjere zaštite od požara kojima se otklanja ili smanjuje opasnost od nastajanja požara

- način upoznavanja radnika prilikom stupanja na rad ili rasporeda s jednog radnog mjesta na drugo o opasnostima od požara na tom radnom mjestu

- obveze djelatnika zaduženog za zaštitu od požara i održavanje u ispravnom stanju opreme i sredstava za dojavu i gašenje požara, kao i postrojenja, uređaja i instalacija koje mogu prouzročiti nastajanje i širenje požara unutar prostora

- obveze ravnatelja i drugih radnika za provedbu mjera zaštite od požara i odgovornosti zbog neprimjenjivanja propisanih ili narečenih mjera zaštite od požara

- dužnosti radnika u slučaju nastanka požara

- druga pitanja u svezi zaštite od požara.

Članak 3.

Pravilnik se primjenjuje na sve osobe koje se po bilo kojoj osnovi nalaze na radu u Vrtiću i to:

- radnici u radnom odnosu na određeno ili neodređeno vrijeme

- pripravnici i osobe na stručnom osposobljavanju za rad

- učenici i studenti koji se nalaze na praktičnoj nastavi i

- osobe koje obavljaju poslove temeljem ugovora o djelu.

Članak 4.

Sustav zaštita od požara obuhvaća norme ponašanja radnika Vrtića i trećih  
osoba (korisnici i druge osobe) za vrijeme rada, korištenja usluga, kretanja i  
zadržavanja u prostorima Vrtića, kao i tehničke normative, norme i upute u svezi  
prostora Vrtića. Zaštita od požara obuhvaća skup mjera i radnji čijim se izborom i  
primjenom postiže veći stupanj zaštite od požara.

Članak 5.

Svaki radnik dužan je provoditi mjere zaštite od požara na svom radnom  
mjestu i mjestu rada na način kako je utvrđeno Zakonom, propisima donesenim na  
temelju njega, odlukama tijela jedinica lokalne i područne (regionalne) samouprave,  
ovim Pravilnikom i drugim posebnim uputama, upozorenjima i zabranama.  
Obveze provođenja mjera zaštite od požara utvrđene stavkom 1. ovog članka  
odnose se na sve osobe koje se po bilo kojoj osnovi nalaze na radu u Vrtiću radi  
stalnog, privremenog ili povremenog obavljanja posla po posebnom ugovoru ili  
korištenja usluga Vrtića.

Članak 6.

Djelatnici drugih ustanova koji obavljaju određene poslove u objektima Vrtića  
ili u njegovim prostorijama, dužni su provoditi mjere zaštite od požara prilikom  
obavljanja tih radnji i držati se naredbi i naputaka djelatnika za zaštitu od požara za  
obavljanje tih poslova utvrđenih prilikom zaključivanja ugovora o izvođenju tih  
radova.

II. MJERE ZAŠTITE OD POŽARA

Članak 7.

U cilju otklanjanja uzroka nastajanja požara, spašavanja ljudi i imovine  
ugroženih požarom u objektima Vrtića, dijelovima objekata kao i na prostorima oko  
Vrtića, primjenjuju se mjere zaštite od požara koje se odnose na :

- projektiranje i izvođenje radova na adaptaciji ili rekonstrukciji na postojećim objektima Vrtića i dijelovima objekata, odnosno projektiranje i izgradnju novih objekata Vrtića i dijelova objekata, kao i izgradnju privremenih, te ugradnju uređaja i opreme u njima

-izvođenje i održavanje raznih instalacija (ektroinstalacija, plinskih, gromobranskih,  
ventilacijskih, toplinskih, kanalizacijskih, dimovodnih i sl.) tako da ne predstavljaju opasnost od požara

- čuvanje i korištenje spremnika za plin u cisternama koje se nalaze izvan objekata Vrtića, ukopanim u zemlju u skladu sa propisima

- postavljanje raznih upozorenja, uputa, informacija i oznaka zabrana (o pušenju, unošenju otvorene vatre i sl.)

- održavanje čistoće u objektima Vrtića i dijelovima objekata, odnosno uklanjanje otpadaka na za to određena mjesta

- označavanje i održavanje ulaza, izlaza, prolaza i protupožarnih putova unutar objekata Vrtića i prostora oko njih za prilaz, odnosno prolaz vatrogasnih vozila

- uporabu uređaja za grijanje i njihovo održavanje kao i druge mjere zavisno od postojećih opasnosti

- opskrbljenost objekata Vrtića i dijelova objekata hidrantima, vatrogasnim aparatima i drugom propisanom opremom i uređajima za dojavu i gašenje požara.

Članak 8.

Prilikom određivanja mjera zaštite od požara koriste se postojeći zakonski i  
tehnički propisi i mjere zaštite (osnovne mjere zaštite od požara), a ostale mjere  
zaštite od požara reguliraju se ovim Pravilnikom kojim se propisuju dodatne mjere  
zaštite od požara.

1. OSNOVNE MJERE ZAŠTITE OD POŽARA

Članak 9.

Pod osnovnim mjerama zaštite od požara prema ovom Pravilniku smatraju se  
građevinske mjere zaštite od požara, mjere zaštite od požara na elekričnim uređajima  
i instalacijama, mjere zaštite od požara na gromobranskim instalacijama, te mjere  
zaštite od požara na instalacijama ventilacije i grijanja.

1a) Građevinske mjere zaštite od požara

Članak 10.

Pod građevinskim mjerama zaštite od požara smatra se svaka građevinska  
aktivnost prilikom adaptacije ili rekonstrukcije ili gradnje čiji je cilj :

- zaštita osoba koje se nalaze u objektima Vrtića i dijelovima objekata

- zaštita drugih osoba koje se nalaze u njihovoj neposrednoj blizini

- sprečavanje širenja požara-lokaliziranje (prvenstveno izvan područja objekata Vrtića i njegovih dijelova)

- očuvanje vrijednosti i dobara u objektima Vrtića i dijelovima objekata

- očuvanje samog objekta i njegovih dijelova.

Članak 11.

Građevinske mjere zaštite od požara treba provoditi prilikom adaptacije ili rekonstrukcije ili gradnje novog objekta Vrtića ili dijela objekta.

Članak 12.

Građevinske mjere zaštite od požara sastoje se i od pregleda postojećeg stanja  
objekta i njegovog dijela, materijala i konstrukcije u određenim rokovima te  
izvođenja građevinskih radova po dokumentaciji za koju je dana suglasnost.  
Građevinske konstrukcije se pregledavaju radi utvrđivanja stanja otpornosti  
protiv požara.

Članak 13.

Prilazni putovi objektima Vrtića i dijelovima objekata, iz glavne ulice, ulazi,  
izlazi, prolazi i stube moraju uvijek biti slobodni za nesmetani prolaz.

Članak 14.

Sva vrata za ulaz u objekte Vrtića ili dio objekata moraju se lako zatvarati i  
otvarati. Ako su vrata ostakljena, staklo na njima ne smije biti napuknuto ili razbijeno.

Članak 15.

Svi prozori predviđeni za otvaranje moraju se lako dati otvarati i zatvarati. Prozorska stakla ne smiju biti napuknuta ili razbijena.

Članak 16.

Sve preinake na zidovima mogu se obavljati samo na temelju dobivene  
suglasnosti na tehničku dokumentaciju od inspekcije zaštite od požara kad se radi o  
rekonstrukciji ili gradnji novog objekta za koji treba građevna dozvola ili odgovorne  
osobe za zaštitu od požara Vrtića za ostale slučajeve. Oštećenja na zidovima (pukotine, otpadanje) treba popraviti. U blizini zidova od gorivog materijala ne smiju se postavljati naprave za  
zagrijavanje niti drugi izvori topline.

Članak 17.

Zaštitni premazi (boje) trebaju se obnavljati ako su se počeli ljuštiti ili  
otpadati. Premazi se ne smiju stavljati na stare premaze, već se površina mora prije  
očistiti. Pregled zidova i stupova mora se obavljati jedanput u godini.

Članak 18.

Svi podovi ne smiju imati nezaštićene otvore. Svaki otvor ili oštećenje u podu radi izvođenja bilo kakvih radova mora se odmah dovesti u prijašnje stanje. Pregled podova treba vršiti jedanput godišnje.

Članak 19.

Krovni pokrivač ne smije imati mehanička oštećenja. U prostoru tavana ne smiju se ostavljati niti držati nikakvi gorivi građevinski materijali niti predmeti koji mogu uzrokovati požar.

Članak 20.

Vratašca dimnjaka moraju se izvesti iz čvrstog i negorivog materijala, s okvirom koji mora biti dobro propisan otvoru i bez mogućnosti propuštanja dima. Vratašca se stavljaju u pravilu u podrumu i na tavanu. Ne smiju biti u skladišnim prostorijama, spremištima, garažama i sl.  
Pristup do vratašca mora uvijek biti slobodan. Zidovi zidanih dimnjaka u tavanskim prostorijama ili potkrovlju i iznad njega moraju biti bez oštećenja (pukotina). Pregled tavanskih prostora, te dimnjaka treba obaviti prije početka loženja i nakon završetka sezone loženja.

Članak 21.

Potrebno je osigurati da je na slobodnom prostoru oko objekata Vrtića  
omogućen pristup nadzemnim ili podzemnim hidrantima.

1b) Mjere zaštite od požara na električnim instalacijama i uređajima

Članak 22.

U glavnom razvodnom ormaru kao i u razvodnim ormarićima u pojedinim prostorijama moraju biti postavljene jednopolne sheme električnih instalacija sa svim potrebnim podacima.

Članak 23.

Za isključenje električne energije nakon završenog rada ili u slučaju hitne potrebe (požar i sl.) moraju na odgovarajućim mjestima biti izvedene sklopke. Sklopke iz stavka 1.ovoga članka treba postaviti izvan zone opasnosti od požara.

Članak 24.

Zabranjeno je upotrebljavati krpane, neispravne ili predimenzionirane električne osigurače kao i postavljati provizorne električne instalacije. Topljivi osigurači i automatske sklopke moraju biti tako dimenzionirani da se vodovi ne mogu pregrijavati. Kraj svakog osigurača i sklopke moraju biti postavljene oznake kojem strujnom krugu pripada osigurač i sklopka. Izmjenu električnih osigurača ili druge poslove na električnim instalacijama i uređajima mogu obavljati samo zaduženi i ovlašteni domari –ložači. Zamjena osigurača mora se obavljati samo originalnim ulošcima. Ispitivanje zaštite od kratkog spoja i preopterećenja mora se obavljati svakih 12 mjeseci, a nađene nedostatke treba odmah ukloniti.

Članak 25.

Razvodni ormari moraju biti tako izvedeni da odgovaraju uvjetima koji vladaju u pojedinim prostorijama gdje su postavljeni. Prostor oko razvodnih ormara mora uvijek biti slobodan. Razvodni ormari moraju biti zaključani kako bi se onemogućio pristup neovlaštenim osobama.  
Ključevi ormara moraju se nalaziti kod dežurnog domara - ložača, odnosno na za to određenom mjestu u prostoru glavnog razvodnog ormara.

Članak 26.

Sklopke u razvodnim ormarima moraju biti tako izvedene da odgovaraju uvjetima koji vladaju u pojedinim prostorijama, te moraju odgovarati zahtjevima glede njihove namjene. U pojedinim prostorijama moraju se u ormare postavljati sklopke koje isključuju cjelokupnu instalaciju osim općeg i sigurnosnog osvjetljenja. Na sklopkama moraju biti jasno označeni položaji isključeno-uključeno, time da taj položaj označava i signalna žaruljica.

Članak 27.

Električne instalacije i trošila moraju biti tako izvedeni i održavani da mjesta gdje se koriste ne predstavljaju opasnost od požara.

Članak 28.

O svakom obavljenom pregledu i ispitivanju električnih instalacija i uređaja ispitivač je dužan izdati pisani nalog iz kojeg će biti vidljivo koji su nedostaci prilikom pregleda utvrđeni i što se treba učiniti da se ukloni nedostatak glede zaštite od požara. Električne instalacije i uređaji moraju se stalno održavati sukladno važećim normama i odredbama propisa za određene elektro uređaje i instalacije.

1c) Mjere zaštite od požara na gromobranskim instalacijama

Članak 29.

Na svim objektima Vrtića u kojima se obavlja djelatnost ranog i predškolskog  
odgoja moraju biti postavljene gromobranske instalacije glede tehničkih propisa o  
gromobranima. Gromobranska instalacija mora biti izvedena, održavana i postavljena tako da se spriječi svaka mogućnost nastanka požara zbog atmosferskog pražnjenja. O gromobranskim instalacijama svih objekata Vrtića mora postojati tehnička dokumentacija.

Članak 30.

Pregled gromobranskih instalacija tijekom upotrebe mora se obavljati:  
- poslije svakog popravka

- nakon svakog udara groma u objekat ili instalaciju

- u redovnim periodičnim razmacima, ovisno o vrsti objekta ili dijela objekta, a najmanje svake dvije godine.

O svakom pregledu mora se sastaviti zapisnik u koji se unose sve vrijednosti  
dobivene pregledom i mjerenjem i iz njega se mora vidjeti da li je instalacija ispravna  
i koji su popravci eventualno potrebni na njoj.

2. OSTALE MJERE ZAŠTITE OD POŽARA

2a) Općenito

Članak 31.

Rad s otvorenim plamenom (aparatima za zavarivanje, rezanje i lemljenje)  
može se obavljati u prostorijama Vrtića ili drugim prostorima tek nakon dobivanja  
pisanog odobrenja djelatnika za zaštitu od požara i naloženih mjera koje se moraju  
poduzeti prije toga.

Članak 32.

Za odlaganje masnih i nauljenih krpa, te ostalih otpadaka treba postaviti  
metalne posude s poklopcima u radionicama domara-ložača, prostorima kotlovnica i  
sl.  
Otpadni materijal (masti, ulja, boje, masne krpe, plastična i druga ambalaža, drvena piljevina kao i drugi otpadni materijali) moraju se nakon završetka radne smjene iznijeti iz radnih i ostalih prostorija na za to određeno mjesto.

Članak 33.

Zabranjeno je pušenje u objektima Vrtića, odbacivanje opušaka cigareta ili šibica i sl.

2b) Održavanje opreme i sredstava za dojavu i gašenje požara

Članak 34.

U Vrtiću je postavljena slijedeća vatrogasna oprema i sredstva za gašenje i  
dojavu požara :

1. ručni vatrogasni aparati (broj, vrsta i raspored ruĉnih vatrogasnih aparata po prostorijama )

2. vanjska hidrantska mreža s nadzemnim (podzemnim) hidrantima

3. unutarnji (zidni) hidranti.

2c) Vatrogasni aparati

Članak 35.

Održavanje ručnih vatrogasnih aparata obuhvaća redovni pregled i periodični servis.

Članak 36.

Redovni pregled ručnih vatrogasnih aparata obavlja djelatnik za zaštitu od požara prema uputi proizvođača i to :

- najmanje jednom u tri mjeseca.

O uočenim nedostacima u redovnom pregledu djelatnik za zaštitu od požara pisanim putem obavještava domara-ložača. Redovni pregled ručnih vatrogasnih aparata u navedenom roku provodi se prema planu i programu koji je usklađen s Pravilnikom o vatrogasnim aparatima  
(“Narodne novine”, br. 101/11). O izvršenim redovnim pregledima ručnih vatrogasnih aparata djelatnik za zaštitu od požara vodi evidenciju. Evidencija sadrži podatke o: tipu vatrogasnog  
aparata, tvorničkom broju, datumu redovnog pregleda i periodičkog servisa, nazivu  
servisera koji je servisirao vatrogasni aparat, uoĉenim nedostacima i njihovom  
otklanjanju, te serijskom broju stavljene evidencijske naljepnice.

Članak 37.

Periodični servis ručnih vatrogasnih aparata obavlja pravna osoba, fizička osoba obrtnik ili stručna služba (serviser) ovlaštena od proizvođača ili njegovog ovlaštenog zastupnika i to:  
- najmanje jednom godišnje, a ovisno o uvjetima smještaja i češće, te nakon svakog aktiviranja ili uočenog nedostatka na vatrogasnom aparatu. Periodični servis ručnih vatrogasnih aparata u navedenom roku provodi se prema planu i programu koji je usklađen s Pravilnikom o vatrogasnim aparatima (“Narodne novine”, br. 101/11). Serviser vatrogasnog aparata obvezan je o izvršenom periodičkom servisu voditi evidenciju koja sadrži podatke o: tipu vatrogasnog aparata, tvorničkom broju i korisniku vatrogasnog aparata, uočenim nedostacima i njihovom otklanjanju te o  
datumu izvršenog servisa i serijskim brojevima stavljene evidencijske naljepnice.

2d) Sustavi za dojavu požara

Članak 38.

Ispitivanje sustava za dojavu požara postavljenih u objektima Vrtića obavlja  
pravna osoba ovlaštena od Ministarstva unutarnjih poslova za obavljanje poslova ispitivanja ispravnosti sustava.

Članak 39.

Ispitivanje ispravnosti sustava za dojavu požara obavlja se prema rokovima  
utvrđenih Zakonom o zaštiti od požara.

Članak 40.

Za vrijeme ispitivanja ispravnosti sustava za dojavu požara vodi se zapisnik u  
koji se unose sve radnje koje se obavljaju tijekom ispitivanja. Na kraju zapisnika daje  
se zaključak o ispravnosti sustava za dojavu požara. Djelatnik za zaštitu od požara o izvršenim ispitivanjima vodi evidenciju u koju se upisuje kad je provjera izvršena, tko ju je obavio i što je provjerom utvrĊeno.

III. USTROJSTVO I NAČIN OBAVLJANJA UNUTARNJE KONTROLEPROVEDBE MJERA ZAŠTITE OD POŽARA

Članak 41.

Djelatnik za zaštitu od požara je osnovni organizator i nositelj cjelokupnih  
poslova iz područja zaštite od požara na svim objektima Vrtića, dijelovima objekata i  
prostoru u vlasništvu ili na korištenju Vrtića te na svim radnim mjestima.  
U cilju unapređenja zaštite od požara u Vrtiću djelatnik za zaštitu od požara  
savjetuje ravnatelja i njegove pomoćnike glede potrebitih financijskih ulaganja radi  
provedbe mjera zaštite od požara propisanih zakonom, podzakonskim aktima,  
prihvaćenih pravilima tehniĉke prakse u cilju povećanja sigurnosti imovine Vrtića.  
Radnik koji je zadužen za obavljanje poslova i unapređenje stanja zaštite od  
požara mora imati najmanje zvanje vatrogasca ili završeno srednjoškolsko  
obrazovanje u programu gimnazije ili srednjoškolsko strukovno obrazovanje u  
četverogodišnjem trajanju, te položen stručni ispit ili uvjerenje o osposobljenosti za mjere zaštite od požara, gašenje i spašavanje ljudi.

Članak 42.

Djelatnik za zaštitu od požara pri obavljanju kontrole i nadzora nad provedbom mjera zaštite od požara, neposredno priopćava rezultate domaru – ložaču Vrtića kod kojeg je nadzor obavljen i unosi ih u redovna mjesečna izvješća. Kada djelatnik za zaštitu od požara pristupa izradi složenijih rješenja s područja zaštite od požara, može koristiti sve stručne službe u Vrtiću.

Članak 43.

Kada djelatnik za zaštitu od požara utvrdi da pojedini objekat ili dio objekta ne zadovoljava sigurnosne uvjete za daljnji rad, dužan je o tome napismeno izvijestiti ravnatelja.  
Svaki domar-ložač dužan je što hitnije prijaviti odgovornoj osobi svaki veći  
poremećaj ili uočenu opasnost od požara.

Članak 44.

Djelatnik za zaštitu od požara obavlja slijedeće poslove:

- kontrolu primjene propisa iz područja zaštite od požara na projektu za izgradnju novih i rekonstrukciju postojećih objekata i procesa te nabavku opreme i sredstava za rad

- kontrolu provedbe internih pravilnika i općih akata te uputa za siguran rad (zaštita od požara)

- kontrolu kretanja, zadržavanja i rada pojedinaca i vanjskih izvođača radova, te izdavanje potrebnih dozvola za kretanje i rad s otvorenim plamenom u ugroženim prostorima

- kontrolu osposobljenosti i uvježbanosti radnika u rukovanju sredstvima za siguran rad i vatrogasnim aparatima

- kontrolu izvršenih rekonstrukcija ili adaptacija u objektima glede provođenja mjera zaštite od požara

- daje odobrenje za vrstu opreme i sredstava za dojavu požara i vatrogasnih aparata koje nabavlja nabavna služba

- kontrolu provođenja mjera zaštite od požara na radnim mjestima prilikom obavljanja svakog posla, te druge kontrole glede zaštite od požara a koje ovise o specifičnosti tehnologije obavljanja djelatnosti pravne osobe

- prati primjenu propisa i normi iz područja zaštite od požara te sudjeluje u izradi novih ili predlaganju promjena postojećih

- izrađuje program osposobljavanja i obuke radnika za rukovanje vatrogasnim aparatima, organizira i izvodi osposobljavanje i obuku te vodi evidenciju o tome

- vodi brigu o servisiranju i ispitivanju uređaja za dojavu požara.

Članak 45.

Prilikom obavljanja nadzora nad provedbom mjera zaštite od požara utvrđenih  
zakonom, podzakonskim aktima, ovim Pravilnikom i napucima, djelatnik za zaštitu  
od požara ima pravo :

- udaljiti radnika s radnog mjesta ako svojim postupkom neposredno ugrožava sigurnost imovine (unosi otvorenu vatru u požarno ugrožen prostor, obavlja zavarivanje u ugroženom prostoru bez dozvole ili dodatnih mjera sigurnosti i sl.) te o tome izvijestiti ravnatelja

- narediti prekid obavljanja svakog posla ili radnje kojom se neposredno ugrožava sigurnost imovine ili život i zdravlje djece i ljudi

- zabraniti ulazak vozila u krug Vrtića koja ne ispunjavaju propisane uvjete

- obaviti provjeru znanja radnika glede rukovanja s vatrogasnim aparatima.

3a) Kontrola ispravnosti opreme i sredstava za dojavu požara

Članak 46.

Domar-ložač Vrtića obavlja kontrolu ispravnosti opreme i sredstava za  
dojavu požara. Utvrđene nedostatke na navedenoj opremi dužni su prijaviti djelatniku za  
zaštitu od požara koji ih je dužan u najkraćem roku otkloniti.

IV. UPOZNAVANJE RADNIKA S OPASNOSTIMA IZ ZAŠTITE ODPOŽARA

4a) Osposobljavanje radnika

Članak 47.

Svi radnici Vrtića obvezni su se osposobiti za zaštitu od požara na način i po  
programu utvrđenom Pravilnikom o programu i načinu osposobljavanja pučanstva za  
provedbu preventivnih mjera zaštite od požara, gašenje požara i spašavanje ljudi i  
imovine ugroženih požarom (“Narodne novine”, br. 61/94 ). Osposobljavanje iz stavka 1.ovoga članka povjerava se pravnoj osobi koja ispunjava uvjete za osposobljavanje radnika i koja ima suglasnost Ministarstva unutarnjih poslova za obavljanje tih poslova.

Članak 48.

Osposobljavanje radnika Vrtića sukladno programu utvrđenom u članku 47.  
ovog Pravilnika organizira djelatnik za zaštitu od požara u dogovoru s ravnateljem.

Članak 49.

Djelatnik za zaštitu od požara vodi posebnu evidenciju o radnicima koji su  
završili osposobljavanje sukladno aktu utvrđenom u članku 47. ovoga Pravilnika.  
Osposobljenost se dokazuje uvjerenjem.

Članak 50.

Svaki radnik, prije stupanja na rad, mora biti upoznat s opasnostima od požara  
i mjerama zaštite od požara koje je dužan provoditi.

V. OBVEZE RAVNATELJA I DRUGIH RADNIKA U PROVOĐENJU MJERAZAŠTITE OD POŽARA

Članak 51.

Obveze i odgovornosti za provođenje mjera zaštite od požara u Vrtiću osim djelatnika za zaštitu od požara imaju :

a) ravnatelj Vrtića

b) domar-ložač Vrtića

c) ostali radnici Vrtića.

Članak 52.

Ravnatelj Vrtića u okviru svoje nadležnosti :

- jedanput godišnje razmatra stanje zaštite od požara na razini Vrtića

- predlaže donošenje te izmjene i dopune Pravilnika o zaštiti od požara

- razmatra zapisnike Policijske uprave o provedbi mjera zaštite od požara

- osigurava uvjete za otklanjanje nedostataka utvrđenih u zapisniku Policijske uprave

- nadzire provedbu provođenja mjera zaštite od požara preko djelatnika odgovornog za provođenje mjera zaštite od požara

- koordinira rad radnika Vrtića kod poduzimanja svih mjera, dojava, gašenja, evakuacije i spašavanja radnika, djece i imovine nakon izbijanja požara, do dolaska profesionalne vatrogasne postrojbe

- poduzima mjere prema radnicima koji krše ili ne provode propisane mjere zaštite od požara odnosno naložene mjere zaštite od požara

- planira i osigurava financijska sredstva za nabavku opreme i aparata za gašenje požara u suradnji s voditeljem računovodstva

- izdaje naloge, upute i zabrane, donosi odluke te usklađuje rad domara-ložača radi obavljanja poslova iz područja zaštite od požara.

Članak 53.

U odsutnosti ravnatelja Vrtića, mjere utvrđene ovim Pravilnikom provodi predsjednik Upravnog vijeća.

Članak 54.

Domar - ložač Vrtića :

- osigurava primjenu tehničko-tehnoloških mjera zaštite od požara na instalacijama, uređajima i drugim sredstvima rada

- osigurava mjere za unapređenje zaštite od požara

- provodi mjere zaštite od požara i skrbi o provođenju odredaba ovoga Pravilnika

- surađuje s djelatnikom za zaštitu od požara

- zabranjuje rad u prostorijama gdje prijeti neposredna opasnost od izbijanja požara

- u slučaju izbijanja požara u objektima Vrtića, dijelu objekata ili prostorijama kojima rukovodi, organizira gašenje

- odgovoran je ravnatelju Vrtića za provedbu mjera zaštite od požara u svom djelokrugu rada.

Članak 55.

Radnici Vrtića :

- provode i pridržavaju se propisanih mjera zaštite od požara

- provode mjere naložene od strane djelatnika za zaštitu od požara, domara-ložača i ravnatelja

- o uočenim oštećenjima ili nedostacima na uređajima za dojavu požara izvješćuju odgovornu osobu za zaštitu od požara ili domara-ložača

- o sposobljavaju se za provedbu preventivnih mjera zaštite od požara i gašenja požara

- upoznaju se s neposrednim opasnostima od požara na svom radnom mjestu

- aktivno sudjeluju u gašenju požara, spašavanju djece, ljudi i imovine, na i u objektima i prostorima Vrtića

- čuvaju i pažljivo se odnose prema vatrogasnim aparatima, te prema oznakama upozorenja i znakovima ovješenim i nalijepljenim za njihovu upotrebu.

VI. ODGOVORNOST ZBOG NEPRIDRŽAVANJA MJERA ZAŠTITE ODPOŽARA

Članak 56.

Za neosiguravanje financijskih sredstava za provođenje zakonom i podzakonskim aktima propisanih, naloženih te ovim Pravilnikom određenih mjera zaštite od požara odgovoran je vlasnik Vrtića.

Članak 57.

Nepoštivanje i neprovođenje propisanih ili naloženih mjera zaštite od požara predstavlja povredu obveza iz radnog odnosa. Za povredu obveza iz radnog odnosa iz prethodnog stavka ovoga članka  
radnici Vrtića odgovaraju sukladno zakonskim odredbama i odredbama Pravilnika o radu.

Članak 58.

Povrede obveza iz radnog odnosa zbog nepoštivanja i neprovođenja propisanih i naloženih mjera zaštite od požara mogu biti lakše i teže.

Članak 59.

Lakše povrede obveza iz radnog odnosa zbog nepoštivanja i neprovođenja  
propisanih i naloženih mjera zaštite od požara su :

- nesudjelovati u gašenju požara i sprečavanju širenja požara ako su njime nastale manje materijalne štete nakon požara

- nemarno ili nesavjesno obavljati obveze u svezi sa zaštitom od požara, ako nije izazvan požar ili je nastala manja materijalna šteta

- ne prijaviti domaru ili djelatniku za zaštitu od požara pojavu koja može prouzročiti nastanak požara

- nemarno ili nesavjesno ponašati se prema opremi i uređajima za dojavu požara.

Članak 60.

Teže povrede radne obveze iz područja zaštite od požara :

- nesudjelovati u gašenju požara i sprečavanju nastanka širenja požara ako su nastale veće štete nakon požara, odnosno ako su uzrokovane lakše posljedice po zdravlje i život radnika i imovinu

- nemarno ili nesavjesno obavljati radne obveze iz zaštite od požara čijim postupkom je uzrokovan požar pa je došlo do lakše posljedice po radnike i imovinu

- neopravdano odbiti izvršiti pojedine odluke, instrukcije, naputke iz zaštite od požara koje su donijeli ili naložili domari-ložači ili djelatnik za zaštitu od požara, a zbog čega  
je došlo do požara s lakšim posljedicama po život i zdravlje radnika i imovine

- neprijaviti domaru-ložaču ili djelatniku za zaštitu od požara pojavu (kvar i sl.) koja može prouzročiti požar, ako je time nastala lakša posljedica za život i zdravlje radnika i imovine

- nepoštivati rokove za ispitivanje uređaja za dojavu požara i drugih instalacija

- odbiti sudjelovati u gašenju požara i spašavanju radnika, djece, ljudi i imovine.

VII. DUŽNOSTI RADNIKA U SLUČAJU NASTANKA POŽARA

Članak 61.

Svaki radnik koji prvi opazi neposrednu opasnost od nastanka požara ili opazi  
požar dužan je ukloniti opasnost odnosno ugasiti požar, ako to može bez opasnosti za sebe ili drugu osobu. Ako radnik to ne može učiniti sam, dužan je dojaviti o požaru vatrogasnoj  
postrojbi radi poĉetka akcije gašenja požara na telefon broj 193. O izbijanju požara radnik je dužan izvijestiti ravnatelja i ostale radnike u Vrtiću.

Članak 62.

Prilikom dojave o nastalom požaru radnik treba vatrogasnoj postrojbi dati slijedeće podatke :

- ime i prezime i broj telefona s kojeg se javlja

-mjesto (lokaciju) požara i najbliži pristup vozilima vatrogasne postrojbe

-da li je požar u objektu ili na otvorenom prostoru

-vrstu materijala koji gori (tekućina, plin, drvo, plastika, guma i sl.)

-da li u požaru ima ozlijeđenih.

Članak 63.

Na alarm ili obavijest o požaru, svi radnici Vrtića dužni su se okupiti na  
mjestu dogovorenom za uzbunjivanje, radi organiziranja i uključivanja u gašenje  
požara.

Članak 64.

Nakon izbijanja požara, radnici Vrtića se organiziraju radi njegova gašenja, do  
dolaska vatrogasne postrojbe. Organiziranje radnika u svrhu gašenja požara obavlja ravnatelj Vrtića i djelatnik za zaštitu od požara. Ako ravnatelj nije nazočan u Vrtiću, organiziranje radnika utvrđeno u prethodnom stavku obavlja predsjednik Upravnog vijeća.

Članak 65.

Djelatnik za zaštitu od požara čim sazna za požar, utvrđuje koje se sve mjere  
moraju poduzeti glede upotrebe sredstava i opreme za gašenje požara, organizacije  
gašenja, evakuacije i spašavanja, traženja pomoći u slučaju ozlijeđenih osoba i sl. Također preuzima vođenje akcije gašenja požara do dolaska vatrogasne postrojbe.  
Radi smanjenja štete mora se voditi briga da se izbjegne nepotrebno polijevanje vodom po predmetima i inventaru, te da se uklone materijali koji bi mogli biti oštećeni od širenja požara.

Članak 66.

Nakon završetka gašenja, ravnatelj Vrtića ili djelatnik za zaštitu od požara, dužan je :

- na mjestu požara osigurati dežurstvo u potrebnom vremenskom trajanju radi sprječavanja ponovnog požara

- osigurati dežurstvo na mjestu požara do pojave dana, ako je požar ugašen tijekom noći

- dežurnom tijekom dežurstva osigurati potrebnu vatrogasnu opremu i sredstva za gašenje požara.

Članak 67.

Nakon završetka gašenja požara, uporabljenu opremu i sredstva za gašenje treba dovesti u ispravno stanje i spremiti na predviđeno mjesto.

VIII. PRIJELAZNE I ZAVRŠNE ODREDBE

Članak 68.

Ovaj Pravilnik stupa na snagu osmog dana od dana objave na oglasnoj ploči Vrtića.

Ĉlanak 69.

Stupanjem na snagu ovog Pravilnika prestaje važiti Pravilnik o zaštiti od  
požara od 15.11.2007. godine (KLASA: 601-01/07-02/46, urbroj: 2198-01/07-01).

KLASA: 601-02/19-01/02

URBROJ: 2198/11-08-02-19-117

Nin, 5. prosinca 2019. godine

PREDSJEDNIK UPRAVNOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Željko Radošević

Prvilnik je objavljen na oglasnoj ploči Vrtića 05. prosinca 2019. godine, a stupio je na snagu 13. prosinca 2019. Godine.